བོད་མིའི་སྒྲིག་འཛུགས་ཀྱི་འོས་བསྡུའི་ལས་རིམ་ཐོག་རྒྱུན་དུ་དོ་སྣང་གནང་མཁན་བོད་ཀྱི་ཡུལ་མིའི་ཆ་རྐྱེན་ཚང་བ་སེར་སྐྱ་མང་ཚོགས་ནས་འོས་བསྡུ་ལས་ཁང་ནས་བཙན་བྱོལ་བོད་མིའི་འོས་བསྡུ་ལས་ཁང་དང་།འོས་བསྡུའི་ལས་རིམ་དྲྭ་རྒྱའི་ནང་གནས་ཚུལ་ཕྱོགས་བསྡུས་འགྲེམས་སྤེལ་ཞུས་པ་འདི་ཁོ་ནས་འཐུས་ངེས་དགོངས་པ་མ་བཞེས་པར་ལོ་རེ་ནང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཐེངས་གཉིས་རེ་ཚོགས་སྐབས་འོས་བསྡུའི་ལས་རིམ་ཐོག་ཁྲིམས་སྒྲིག་གསར་གཏོད་དང་བསྐྱར་བཅོས་གནང་མིན་དང་།ལྷག་པར་དུ་བཙན་བྱོལ་བོད་མིའི་བཅའ་ཁྲིམས་ནང་གསལ་འོས་བསྡུའི་དོན་ཚན་ཁག་དང་།འོས་བསྡུའི་སྒྲིག་གཞི་བཅས་ལ་དུས་ནས་དུས་སུ་གཟིགས་ཞིབ་གནང་ཐུབ་ན་བོད་མིའི་སྒྲིག་འཛུགས་ཀྱི་འོས་བསྡུའི་ལམ་ལུགས་གསལ་རྟོགས་ཐུབ་ངེས་བཅས་སོ།དབུས་འོས་བསྡུ་ལས་ཁང་ནས་ཕྱི་ལོ་༢༠༡༢ཟླ་༡༡ཚེས་༡བཟང་པོར།